b'\n_START_ARTICLE_\nMihail Mia Iovin\n_START_PARAGRAPH_\nMihail Mia Iovin, cunoscut ca Mia Iovin, n\xc4\x83scut la Arad, la 6 decembrie 1925, decedat la 18 octombrie 2019 la Chicago a fost un cre\xc8\x99tin rom\xc3\xa2n, \xc3\xaenchis pentru credin\xc8\x9b\xc4\x83 \xc3\xaentre anii 1959-1964. _NEWLINE_A fost arestat la 18 februarie 1959, la v\xc3\xa2rsta de 34 de ani, dup\xc4\x83 ce a fost exclus din cultul baptist. A fost arestat pentru c\xc4\x83 a fost membru activ in Adunarea din strada Oituz, o adunare crestina independenta, care era considerata subversiva. Actul de acuzare preciza "A f\xc4\x83cut parte din organiza\xc8\x9bia mistico-religioas\xc4\x83, condus\xc4\x83 de Vasile Moisescu din Arad care urm\xc4\x83rea r\xc4\x83sturnarea regimului din \xc8\x9b\xc4\x83ra noastr\xc4\x83". Avea atunci 3 copii iar unul s-a n\xc4\x83scut dup\xc4\x83 arestare. _NEWLINE_Procesul \xc8\x99i condamnarea au avut loc la Tribunalul Militar din Timi\xc8\x99oara la 18 februarie 1959, cu sentinta nr. 72 \xc3\xaen baza art.209 pct.2 lit.a din Codul Penal pentru uneltire contra ordinii sociale. A fost \xc3\xaencarcerat la Timi\xc8\x99oara, trec\xc3\xa2nd apoi prin toate \xc3\xaenchisorile: Gherla, Salcea (12.10.1959), Giurgeni (11.06.1960), Ostrov (16.10.1960), din nou Gherla (20.11.1961), Periprava (17.11.1963) \xc8\x99i Jilava (23.05.1964) p\xc3\xa2n\xc4\x83 la gra\xc8\x9biere \xc3\xaen 30.07.1964. A fost \xc3\xaenchis \xc3\xaempreuna cu tot lotul Vasile Moisescu, din care f\xc4\x83cea parte, dar \xc8\x99i cu cei de la Oastea Domnului, cu betani\xc8\x99tii \xc8\x99i cu Richard Wurmbrand._NEWLINE_Dup\xc4\x83 eliberare a emigrat \xc3\xaen Statele Unite stabilindu-se la Chicago unde a \xc3\xaenfiin\xc8\x9bat o adunare asem\xc4\x83n\xc4\x83toare cu cea din strada Oituz. A fost puternic calomniat si a fost silit sa se retraga din slujire. Imediat dup\xc4\x83 retragere(2002) a scris cartea autobiografic\xc4\x83 "Istoria unui rob al lui Hristos". De-a lungul vie\xc8\x9bii a compus mai multe c\xc3\xa2ntari, adunate \xc3\xaen cartea de c\xc3\xa2nt\xc4\x83ri: "C\xc3\xa2nt\xc4\x83rile Biruin\xc8\x9bei".'